CELEX: 22021D0310
Language: da
Date: 2018-09-21 00:00:00
Title: Det Blandede EØS-Udvalgs afgørelse nr. 196/2018 af 21. september 2018 om ændring af bilag XIII (Transport) til EØS-aftalen [2021/310]

4.3.2021   
               
               
                  DA
               
               
                  Den Europæiske Unions Tidende
               
               
                  L 75/33
               
            
         DET BLANDEDE EØS-UDVALGS AFGØRELSE nr. 196/2018
         af 21. september 2018
         om ændring af bilag XIII (Transport) til EØS-aftalen [2021/310]
         DET BLANDEDE EØS-UDVALG HAR —
         under henvisning til aftalen om Det Europæiske Økonomiske Samarbejdsområde (»EØS-aftalen«), særlig artikel 98, og
         ud fra følgende betragtninger:
         
                     (1)
                  
                  
                     Kommissionens gennemførelsesforordning (EU) 2017/373 af 1. marts 2017 om fastsættelse af fælles krav til udøvere af lufttrafikstyrings- og luftfartstjenester og andre lufttrafikstyringsnetfunktioner og tilsynet med disse udøvere, om ophævelse af forordning (EF) nr. 482/2008, gennemførelsesforordning (EU) nr. 1034/2011 og (EU) nr. 1035/2011 samt forordning (EU) 2016/1377 og om ændring af forordning (EU) nr. 677/2011 (1) skal indarbejdes i EØS-aftalen.
                  
               
                     (2)
                  
                  
                     Ved gennemførelsesforordning (EU) 2017/373 ophæves Kommissionens forordning (EF) nr. 482/2008 (2), Kommissionens gennemførelsesforordning (EU) nr. 1034/2011 (3) og Kommissionens gennemførelsesforordning (EU) nr. 1035/2011 (4), som er indarbejdet i EØS-aftalen, og som derfor skal udgå af EØS-aftalen.
                  
               
                     (3)
                  
                  
                     Nogle af bestemmelserne i gennemførelsesforordning (EU) 2017/373 stammer fra bestemmelser for Organisationen for International Civil Luftfart (ICAO), der kun finder anvendelse inden for ICAO's europæiske område (ICAO EUR), som Island på grund af sin geografiske beliggenhed, ikke er en del af.
                  
               
                     (4)
                  
                  
                     Nogle af bestemmelserne i gennemførelsesforordning (EU) 2017/373 henviser til EU-forskrifter, der kun omfatter ICAO's europæiske område (ICAO EUR) og ICAO's afrikanske område (ICAO AFI), og som ikke kan finde anvendelse i Island.
                  
               
                     (5)
                  
                  
                     Island er beliggende i ICAO's nordatlantiske område (ICAO NAT) og har forpligtet sig til at opfylde og overholde supplerende regionale bestemmelser gældende for ICAO NAT.
                  
               
                     (6)
                  
                  
                     Bilag XIII til EØS-aftalen bør derfor ændres —
                  
               VEDTAGET DENNE AFGØRELSE:
         
            Artikel 1
            I bilag XIII til EØS-aftalen foretages følgende ændringer:
            
                        1)
                     
                     
                        Følgende indsættes efter punkt 66xf (Kommissionens gennemførelsesforordning (EU) nr. 390/2013):
                        
                                    »66xg.
                                 
                                 
                                    
                                       32017 R 0373: Kommissionens gennemførelsesforordning (EU) 2017/373 af 1. marts 2017 om fastsættelse af fælles krav til udøvere af lufttrafikstyrings- og luftfartstjenester og andre lufttrafikstyringsnetfunktioner og tilsynet med disse udøvere, om ophævelse af forordning (EF) nr. 482/2008, gennemførelsesforordning (EU) nr. 1034/2011 og (EU) nr. 1035/2011 samt forordning (EU) 2016/1377 og om ændring af forordning (EU) nr. 677/2011 (EUT L 62 af 8.3.2017, s. 1).
                                 
                              Forordningen skal med henblik på denne aftale læses med følgende tilpasninger:
                        
                                    a)
                                 
                                 
                                    Når der i forordningen og i de tilhørende acceptable måder for overensstemmelse (AMC) samt vejledende materiale (GM) henvises til ICAO's bestemmelser gældende for ICAO EUR, bør de anses for ikke at være bindende for Island, for så vidt som Island overholder de supplerende regionale bestemmelser gældende for ICAO NAT. Bestemmelserne for ICAO NAT kan betragtes som acceptable måder for overensstemmelse (AMC) samt vejledende materiale (GM) for Island.
                                 
                              
                                    b)
                                 
                                 
                                    Når der i forordningen henvises til europæiske forskrifter, der kun finder anvendelse inden for ICAO EUR/AFI, bør de anses for ikke at være bindende for Island, medmindre Island udtrykkelig har erklæret, at disse forskrifter gælder i Island. Hvis sidstnævnte ikke er tilfældet, finder nationale forskrifter eller gældende ICAO-bestemmelser anvendelse.
                                 
                              
                                    c)
                                 
                                 
                                    Alternative måder for overensstemmelse (AltMoC) bør ikke være nødvendige i tilfælde, hvor Island overholder de supplerende regionale bestemmelser gældende for ICAO NAT.
                                 
                              
                                    d)
                                 
                                 
                                    I punkt ATM/ANS.AR.A.025 i bilag II indsættes i litra b) ordet », EFTA-Tilsynsmyndigheden« efter ordet »medlemsstaterne«.
                                 
                              
                                    e)
                                 
                                 
                                    I punkt ATM/ANS.AR.C.050 i bilag II indsættes i litra e), nr. 1), ordene »og EFTA-Tilsynsmyndigheden« efter ordet »Kommissionen«.
                                 
                              
                                    f)
                                 
                                 
                                    I punkt ATM/ANS.OR.D.005 i bilag III indsættes i litra c) ordene »og EFTA-Tilsynsmyndigheden, alt efter tilfældet,« efter ordet »Kommissionen«.
                                 
                              
                                    g)
                                 
                                 
                                    I punkt ATM/ANS.OR.D.025 i bilag III indsættes
                                    
                                                i)
                                             
                                             
                                                i litra c) ordene », EFTA-Staternes Stående Udvalg og EFTA-Tilsynsmyndigheden« efter ordet »Kommissionen«. og
                                             
                                          
                                                ii)
                                             
                                             
                                                i litra e) ordene »og EFTA-Tilsynsmyndigheden, alt efter tilfældet,« efter ordet »Kommissionen«.«
                                             
                                          
                              
                  
                        2)
                     
                     
                        Punkt 66wn (Kommissionens forordning (EU) nr. 677/2011) ændres således:
                        
                                    a)
                                 
                                 
                                    Følgende led tilføjes:
                                    
                                                »—
                                             
                                             
                                                
                                                   32017 R 0373: Kommissionens gennemførelsesforordning (EU) 2017/373 af 1. marts 2017 (EUT L 62 af 8.3.2017, s. 1).«
                                             
                                          
                              
                                    b)
                                 
                                 
                                    Litra j) udgår.
                                 
                              
                  
                        3)
                     
                     
                        Teksten til punkt 66wf (Kommissionens forordning (EF) nr. 482/2008), 66xb (Kommissionens gennemførelsesforordning (EU) nr. 1034/2011) og 66xb (Kommissionens gennemførelsesforordning (EU) nr. 1035/2011) udgår.
                     
                  
         
            Artikel 2
            Den islandske og den norske udgave af gennemførelsesforordning (EU) 2017/373, der offentliggøres i Den Europæiske Unions Tidendes EØS-tillæg, er begge autentiske.
         
         
            Artikel 3
            Denne afgørelse træder i kraft den 22. september 2018, forudsat at alle meddelelser er indgivet, jf. EØS-aftalens artikel 103, stk. 1 (*1).
         
         
            Artikel 4
            Denne afgørelse offentliggøres i Den Europæiske Unions Tidendes EØS-afsnit og EØS-tillæg.
         
         
            Udfærdiget i Bruxelles, den 21. september 2018.
            
               
                  På Det Blandede EØS-Udvalgs vegne
               
               Oda Helen SLETNES
               
                  Formand
               
            
         
         
            (1)  EUT L 62 af 8.3.2017, s. 1.
         
            (2)  EUT L 141 af 31.5.2008, s. 5.
         
            (3)  EUT L 271 af 18.10.2011, s. 15.
         
            (4)  EUT L 271 af 18.10.2011, s. 23.
         
            (*1)  Ingen forfatningsmæssige krav angivet.